રાજકોટની સેન્ટ્રલ જેલમાં અનેક ખૂંખાર કેદીઓને રાખવામાં આવ્યા છે જેઓને સજાની સાથે સુધારવા માટેનું બીડું પણ જેલ તંત્ર દ્વારા ઉઠાવવામાં આવ્યું હોય તેમ વિવિધ સમાજલક્ષી અને ધાર્મિક પ્રવૃતિઓ જેલમાં કરાવવામાં આવે છે તેમ છતાં આ જેલમાં ચકલું પણ ન ફરકી શકે તેવી સજ્જડ વ્યવસ્થા હોવા છતાં કેમ ન ઘટવાની ઘટનાઓ ઘટી રહી છે તે સમજાતું નથી થોડા દિવસો પૂર્વે પોરબંદરમાં પકડાયેલ દ્રગના કેસમાં સજા ભોગવતા મુંબઈના શખ્સનું બીમારી સબબ સિવિલ હોસ્પિટલમાં મોત નીપજ્યું હતું આ ઘટનાના થોડા દિવસો બાદ જ એક વૃદ્ધ આરોપી પાસેથી મોબાઈલ મળી આવ્યો હતો ત્યાર બાદ પાંચેક દિવસ પૂર્વે લૂંટના ગુનામાં પાકા કામના કેદી તરીકે સજા ભોગવતા રાકેશ સોલંકી નામના કેદીએ ચાદરની દોરી બનાવી ગળેફાંસો ખાઈ આપઘાત કરી લીધો હતો આ ત્રણ ઘટનાઓ હજુ ઓછી હતી કે ગઈકાલે બપોરે જેલમાં બેરેક નંબર 2 પાસે દીવાલ નજીક એક આરોપીએ ધાબળાથી ગળેફાંસો ખાઈ આપઘાત કરવાનો પ્રયત્ન કરતા સ્ટાફ જોઈ જતા તેને નીચે ઉતારી સિવિલ હોસ્પિટલે ખસેડવામાં આવ્યો હતો ઘટનાની જાણ થતા પ્રનગર પોલીસ સ્ટેશનનો સ્ટાફ દોડી ગયો હતો તપાસ કરતા આત્મઘાતી પગલું ભરનાર શખ્સ વડોદરામાં હત્યાના ગુનામાં કાચા કામના કેદી તરીકે છ મહિના પહેલા ટ્રાન્સફર થઇ રાજકોટ જેલમાં આવેલ આકાશ હસમુખભાઈ આડતીયા ઉમર 22 વર્ષ હોવાનું જાણવા મળ્યું હતું તેમજ તેને જેલમાં નહિ ગમતું હોવાથી તેણે આ આત્મઘાતી પગલું ભર્યું હોવાનું જણાવ્યું હતું પખવાડિયામાં અઘટિત ચાર ઘટનાઓ જેલમાં ઘટી જતા જેલ તંત્ર સામે અનેક સવાલો ઉઠવા પામ્યા છે.